હવે રાષ્ટ્રીય મહિલા આયોગે કહ્યું છે કે કેન્દ્ર સરકાર આ મામલે હસ્તક્ષેપ કરે. તે મહિલાઓની સુરક્ષા માટે જરૂરી છે. આયોગની અધ્યક્ષ રેખા શર્માએ કહ્યું કે, ગયા મહિને આવા બે મામલા સામે આવ્યા છે, જેમાં એક કેરળના મલંકારાનો છે. જેમાં ચાર પાદરી આરોપી છે. બીજો મામલો પંજાબના જાલંધરનો છે. શર્માએ કહ્યું કે, અમે આ મામલાની તપાસ માટે કેન્દ્રીય તપાસ એજન્સીની માંગ કરી છે. કેરળમાં આ પ્રકારના મામલા વધ્યા છે. અમે ઈચ્છીએ છીએ કે તપાસ એજન્સી એ વાતની પણ તપાસ કરે કે આવા બીજા કેટલા મામલા છે.